Gripo epidemijos žemėlapis kasdien plečiasi

Užkrečiamųjų ligų ir AIDS centro duomenimis, gripo epidemija paskelbta trylikoje šalies savivaldybių\*

. Kasdien augant sergamumui gripu ir kitomis ūmiomis viršutinių kvėpavimo takų infekcijomis, medikai pataria vengti masinio susibūrimo vietų ir sąlyčio su sergančiais asmenimis , jei įmanoma, atidėti renginius, taip pat dažnai plauti rankas, o susirgus gydytis namuose ir neiti į mokyklą ar darbą. 2016 m. 4-ąją savaitę (sausio…

Užkrečiamųjų ligų ir AIDS centro duomenimis, gripo epidemija paskelbta trylikoje šalies savivaldybių\*. Kasdien augant sergamumui gripu ir kitomis ūmiomis viršutinių kvėpavimo takų infekcijomis, medikai pataria vengti masinio susibūrimo vietų ir sąlyčio su sergančiais asmenimis , jei įmanoma, atidėti renginius, taip pat dažnai plauti rankas, o susirgus gydytis namuose ir neiti į mokyklą ar darbą.

2016 m. 4-ąją savaitę (sausio 25-31 d.) bendras Lietuvos sergamumo gripu ir ŪVKTI rodiklis buvo 124,28 atv./10 tūkst. gyventojų. Lietuvoje iš 10-ies apskričių sergamumo rodiklis didesnis nei 100 atv./10 tūkst. gyventojų registruotas septyniose apskrityse: Alytaus, Telšių, Vilniaus, Kauno, Klaipėdos, Tauragės, Panevėžio.

 Trijose apskrityse: Šiaulių, Utenos, Marijampolės sergamumo rodiklis siekė nuo 90 iki 98,40 atv./10 tūkst. gyventojų.

Palyginus pastarosios savaitės sergamumo gripu ir ŪVKTI rodiklį su šių metų 3 savaitės duomenimis padidėjęs sergamumas gripu ir ŪVKTI užregistruotas visose Lietuvos administracinėse teritorijose.

 4-ąją metų savaitę visoje Lietuvoje dėl gripo buvo hospitalizuota 240 asmenų. Iš jų - 24 vaikai iki 2 metų amžiaus, 135 - iki 17 metų. Daugiausiai hospitalizuotų asmenų buvo Vilniaus, Kauno, Panevėžio apskrityse. Daugiausiai vaikų į ligoninę paguldyta Alytuje ir Panevėžyje. Dvylika iš hospitalizuotų asmenų paguldyti į intensyviosios terapijos skyrių.

 \*2016 m. vasario 3 d. duomenimis, gripo epidemiją paskelbė:

1. Alytaus miesto savivaldybė 2. Druskininkų savivaldybė

3. Ukmergės rajono savivaldybė 4. Visagino savivaldybė

5. Kauno miesto savivaldybė 6. Panevėžio miesto savivaldybė

7. Jurbarko rajono savivaldybė 8. Lazdijų rajono savivaldybė

9. Klaipėdos rajono savivaldybė 10. Šiaulių miesto savivaldybė

11. Alytaus rajono savivaldybė 12. Klaipėdos miesto savivaldybė

13. Telšių rajono savivaldybė